| **תאריך הישיבה:** | ‏יום ני 10 ביולי 2018 | **שעה:** | 18:00 |
| --- | --- | --- | --- |
| **מספר פרוטוקול:** | 2018/2 | **נכתב ע"י:** | משה לוי |
| **מקום:** | עיריית יהוד מונוסון | | |
| **שמות המשתתפים:** | חברי מועצת העיר: משה לוי-יו"ר, רוטמן שמואל | | |
| **שמות החסרים:** | ערן קקון, נתן בז'ה , הדר מימון | | |
| **בהשתתפות:** | הגזבר – גל לניאדו | | |
| **נושאים לדיון:** | דיון במאזן רבעון 1לשנת 2018-מאזן רבעוני. | | |

הישיבה נפתחת בשעה 18:30 לאחר המתנה של 30 דקות בחדרו של הגזבר ולאחר בירור עם חברי הועדה בקשר להגעתם .

**משה**:חברים הועבר אליכם במייל את המאזן הרבעוני ליום 31.3.2018 וכן את ניתוח המאזן שהוכן על ידי לקראת הישיבה . כמו כן הועבר אליכם במייל ניתוחו ע"י הגזבר.

משה עובר על ניתוח המאזן כפי שמופיע להלן ועונה לשאלות חבר הועדה מר ש. רוטמן:

|  |  |  |
| --- | --- | --- |
| לסוף שנה (מש"ח) – ל- | 31.12.17 | 31.3.18 |
| שיעור גביית ארנונה(נטו מהנחות) (%) | 93 | 86 |
| רמת נזילות | 97 | 89 |
| סה"כ הכנסות (ללא משק מים וביוב ,הנחות ארנונה והעברות מקרנות) | 175.7 | 41 |
| הכנסות מארנונה (בניכוי הנחות) | 109.7 | 28.1 |
| יתרת הלוואות ז"א כולל אג"ח לפרעון | 42.2 | 39.7 |

1. הנתונים מראים ששיעור גביית הארנונה היה 86% (88% ברבעון מקביל אשתקד). ההכנסות מארנונה היו 28.1 מש"ח לעומת 29.0 מש"ח התקציב היחסי לרבעון. ההפרש נובע בחלקו מאי תשלום כ-0.45 מש"ח ע"י תע"או וכן אי קבלת ארנונה מחלקות השייכות ליהוד בנחלות מקב"ת גני יהודה.
2. הירידה ברמת הנזילות נובעת מהקדמת שכר לפני חגים בסוף הרבעון(כ-3.5 מש"ח), תשלומים הקשורים לבניית בי"ס יהודה הלוי ועוד(סה"כ ירידה של כ-12.5 מש"ח) שקוזזה בחלקה ע"י הגידול בהשקעות לכסוי קרנות הפיתוח עקב קבלת כ-6.5 מש"ח מאשדר.
3. ברבעון נרשמו 4.1 מש"ח הכנסות מראש שהם תקבולי ארנונה מראש (משלמי ארנונה שנתי בתחילת השנה).

1. יתרת הערבויות שניתנו עומד על סך 6.6 מש"ח (לעומת 1.9 מש"ח שמופיע במאזן). יש לתקן במאזן בהתאם.
2. ברבעון זה נעשה ניצול בסך 633 אש"ח – העברה מקרנות הרשות לשוטף.
3. יתרת היטלי ההשבחה עומד ע"ס 3.5 מש"ח וקרן העודפים עומד ע"ס 0.8 מש"ח – סה"כ 4.3 מש"ח .
4. מספר המשרות עומד על 428 עובדים (לעומת 403 משרות ל31.12.17). ההפרש נובע מקליטת 11 סייעות במערכת החינוך , קליטת עובדי אתנה ומדריכי ספורט 5 עובדים, 2 בשיטור העירוני וכו'.

משה: לפני יותר משנה מועצת העיר אישרה תב"ר בסך מליון שקל לבניית משרדים יעודיים לפי דרישת המשרד לבטחון הפנים בבניין העיריה, בשטח שמתחת למשרדי לשכת ראש העיר. המשרדים אכן נבנו במרוצת החודשים האחרונים.

לפני זמן מה הוזמנו חברי מועצת העיר לפתיחת סניף השיטור העירוני, וכמובן ביודעי שאישרנו תב"ר למטרה זו ושאכן נבנו המשרדים בקומה התחתונה של העיריה הגעתי בשעה היעודה לבניין העיריה. לצערי לא היה איש בעיריה ובשלב מסויים נשמע קולו של אב הבית מחדרו ושאל למה אני מחכה?, ובהמשך לתשובתי שלח אותי למבנה הישן וההסטורי שברחוב סעדיה חתוכה.

נשאלת השאלה האם תקין הדבר שמועצת העיר מאשרת תב"ר לבניה יעודית , מתבצעת בנייה מכספי התב"ר ואיש לא מיידע את מועצת העיר ולא מבקש את אישורו לשנוי הייעוד?

**החלטה**

חברי הועדה ממליצים להביא את המאזן ואת פרוטוקול הועדה לדיווח בישיבת המועצה הקרובה.

החלטה נתקבלה פה אחד.

בברכה,

משה לוי – יו"ר ועדת הכספים

העתק:

גב' יעלה מקליס – ראש העיר

גב' שירה דקל כץ – מנכ"ל

מר גל לניאדו – גזבר

מר י.פרסיק – מבקר העיריה

חברי הועדה